ka de en ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka fr ka ka fr ka ka ka ka ka fr de ka en
ეროვნული შეჯიბრი – დამოუკიდებელი ინსპექტორის სამსახური
ეროვნული შეჯიბრი „სამოსამართლო ქცევა და დისციპლინა“
დამოუკიდებელი ინსპექტორის მიერ მოსამართლის მიმართ არსებული საჩივრის ზეპირი განხილვის ფორმა – სიმულაცია შემუშავდა სპეციალურად ამ შეჯიბრისთვის და რეგულირდება შეჯიბრის წესებით.
შეჯიბრის მიზანს წარმოადგენს მოსამართლეთა მიმართ დისციპლინური სამართალწარმოების შესახებ ცნობიერების გაზრდა, სტუდენტების თეორიული ცოდნის გაღრმავება და პრაქტიკული უნარების გაუმჯობესება.
შეჯიბრში მონაწილეობა და დაშვების წინაპირობები
საქართველოში აკრედიტირებული უმაღლესი სასწავლებლის იურიდიული და საერთაშორისო სამართლის ფაკულტეტის/სკოლის მე-3 და მე-4 კურსის, ან/და მაგისტრატურის სტუდენტებს;
სტუდენტებისგან დაკომპლექტებული გუნდი უნდა შედგებოდეს 3 წევრისგან.
უნდა შეავსოს ელექტრონული განაცხადის ფორმა;
წარმოადგინოს მოკლე ბიოგრაფია (CV) და გუნდის საერთო სამოტივაციო წერილი.
I ეტაპი: სარეგისტრაციო ფორმის შევსება
II ეტაპი: წერილობითი პოზიციის წარმოდგენა როგორც საჩივრის ავტორის, ასევე მოსამართლის საპასუხო პოზიციის დასაბუთებით (დარეგისტრირებულ მონაწილეებს საქმე გადაეგზავნებათ და მიეცემათ დრო წერილობითი პოზიციის მოსამზადებლად)
III ეტაპი: შესარჩევი რაუნდები (გუნდები თამაშობენ ერთხელ განმცხადებლის პოზიციას და ერთხელ მოპასუხის პოზიციას)
IV ეტაპი: ნახევარფინალი (ნახევარფინალში გასული გუნდი თამაშობს განმცხადებლის ან მოპასუხის პოზიციას)
V ეტაპი: ფინალური ეტაპი (ფინალში გასული გუნდი თამაშობს განმცხადებლის ან მოპასუხის პოზიციას)
დაჯილდოება და საპრიზო ფონდი
შეჯიბრში გათვალისწინებულია შემდეგი ნომინაციები:
საუკეთესო განმცხადებელი მხარის სპიკერი;
საუკეთესო მოპასუხე მხარის სპიკერი;
საუკეთესო განმცხადებელი მხარის წერილობითი მოსაზრება;
საუკეთესო მოპასუხე მხარის წერილობითი მოსაზრება;
ფინალში გამარჯვებული გუნდისათვის გათვალისწინებულია:
სასწავლო ვიზიტის ორგანიზება ევროპის საბჭოში დონორი ორგანიზაციის მხარდაჭერით, რისი განხორციელება დამოკიდებულია კოვიდ-19 ვირუსით გამოწვეულ შეზღუდვებზე, როგორ საქართველოში ასევე დანიშნულების ქვეყანაში.
საუკეთესო სპიკერებისთვის და წერილობითი მოსაზრებებისთვის გათვალისწინებულია შესაბამისი თასები.
შეჯიბრის ყველა მონაწილისთვის გათვალისწინებულია სერტიფიკატი.
საკონტაქტო პირი: მარიამ მაჭარაშვილი – შეჯიბრის ადმინისტრატორი – inspector@court.ge ტელ: 032 2 27 31 00 (229)
შეჯიბრის წესები იხილეთ თანდართულ ფაილში.